Kinevezték Ukrajna új védelmi miniszterét
Leonyid Kucsma ukrán elnök Volodimir Skidcsenko hadseregtábornokot nevezte ki hétfõn a védelmi tárca élére a lemondott Olekszandr Kuzmuk utódaként. Kuzmuk azért távozott, mert az ukrán tengerészet, rejtélyes körülmények között lelõtt egy orosz polgári gépet 78 személlyel a fedélzetén.
Skidcsenko tábornok az október 4-i repülõszerencsétlenség következtében lemondott Olekszandr Kuzmuk helyett tölti be a védelmi miniszteri posztot. Október 4-én az ukrán légvédelem krími lõgyakorlatán egy S-200-as rakéta eltalálta a Szibir orosz légitársaság Tel-Aviv-Novoszibirszk járatának egyik gépét. A gép - fedélzetén 78 személlyel - a Fekete-tengerbe zuhant.

Volodimir Skidcsenko 1998 szeptembere óta töltötte be a védelmi miniszter elsõ helyettese és a vezérkari fõnök tisztségét. Október 24-tõl, Kuzmuk lemondásának elfogadásától Kucsma elnök õt állította ideiglenesen a tárca élére. A kinevezést nagy társadalmi vita elõzte meg. Szakértõk és parlamenti képviselõk ugyanis politikai hibának minõsítették Leonyid Kucsma elnök korábbi bejelentését, amely szerint polgári személy helyett ismét katonát szándékozik a védelmi tárca élére állítani.

Korábban:

Lemondott az ukrán védelmi miniszter
rejtélyes körülmény Leonyid Kucsma Ukrajna védelmi tárca Volodimir Skidcsenko fedélzet